
SER UN ORGANO SUMAMENTE IMPORTANTE 


ΒΡ 


PA ARUBA A CUMPLI 35 ANA 


Diaranson 19 di october a tuma na Universidad di Aruba, 
celebracion di e di 35 afia di Sociaal-Economische Raad 
Aruba (SER). E celebracion aki a tuma luga den presencia 


di Gobernador di Aruba, Prome Minister, Ministernan, 
Parlamentarionan miembronan di SER y demas invitado 
special. Premier Evelyn Wever - Croes a tene un discurso 
den cual a elabora riba e historia di e organo y reconoce e rol 
importante di SER den nos comunidad. 

Sociaal-Economische Raad ta existi ya pa 35 afia. Ken lo a 
pensa prome cu 1 di januari 1986, cu e afia aki lo ta celebrando 
un ocasion asina special. SER, ta resultado di e vision pa duna 
Aruba un status aparte den Reino. Como un pais nobo, Aruba 
den forma acelera mester a instala diferente organo pa por 
funciona y garantisa cu e proceso democratico y politico ta 


Pabien pa e tremendo trabou 


cana vlot. Esaki no tabata facil, pero tur cos a cana bon, Prome 
Minister Wever - Croes a splica. 


Como un organo di deliberacion y conseho independiente den 
e sistema democratico, SER semper a percura pa e ‘checks 
and balances’. Ademas, e partnernan social cu ta forma 
parti di SER tabatin e oportunidad pa contribui na e maneho 
socioeconomico di Aruba. 


Premier Wever - Croes durante di su discurso a conta cu el 
a experiencia e celebracion di 25 afia di existencia di SER, e 
tempo ey como Parlamentario. Considerando e gran interes cu 
e tin den e trabou cu SER ta eherce, na momento cu a asumi 
e responsabilidad como Prome Minister di Aruba, bou di cual 
SER ta resorta, a haci uzo di e oportunidad pa bishita e organo 
y cera conoci cu esnan cu ta realisa e trabou. 


Prome Minister a termina felicitando tur esnan cu ta forma parti 
di e organo sumamente dinamico cu ta SER pa e bon trabou 
cu cada uno a haci te cu awo y gradici cada uno pa e bon 
trabou cu sigur lo sigui wordo eherci den futuro tambe. 

Prome Minister Evelyn Wever-Croes: 
En conexion Dia Mundial Contra Traficacion di Hende 


PROME MINISTER TA PARTICIPA NA E 
WEBINAR DI NCTVI 


Den cuadro di e Dia Mundial Contra Traficacion di Hende, henter 
e siman aki tin hopi actividad ta tumando luga en conexion cu 
conscientisacion riba e tema aki. Diahuebs mainta, na National 
Central Bureau for Counterterrorism, Security and INTERPOL 
(NCTVI) a cuminsa cu un webinar cu ta trata e uzo di internet. 
A bira riparabel cu despues di e pandemia, cosnan a bira mas 
digital. Uzo di internet a bira mas hopi y constante pa mayoria 
hende. Sinembargo, tin hende cu ta haci mal uzo di internet y 
ta importante pa detecta e tendencianan aki trempan. 


A traves di internet, hende ta yega mas den contacto cu otro, 
pero e tendencia di uza identidad falso tambe ta creciendo. E 
personanan aki ta uza informacion di otro hende, y di e forma 
aki tambe nan ta saca placa di hende. Hopi abuso ta tuma luga 
y ta importante pa nos ta hopi mas consciente di esakinan 


“E siman aki mi ta hopi satisfecho cu nos a enfoca hopi riba 
nos hobennan. Den siman caba nos a presenta e pakete di 
les cu ta bay na algun scol secundario piloto y pronto e demas 
scolnan secundario ta bira parti di dje tambe”, Prome Minister 
Evelyn Wever-Croes a remarca. 


E pakete di les ta pa nos hobennan entre 12-18 aña cu por 
siña mas kico ta traficacion di hende y con facil nan por bira 
victima di dje of con nan ta yuda nan amigonan pa no bira 
victima di dje. 


“Lamentablemente na Aruba tambe nos ta mira e tendencianan 
aki y ta solamente si nos uni y ta bon informa, especialmente si 
nos informa nos hobennan nos por para e traficacion di hende 
aki cu ta haciendo hopi daño rond mundo. Mi ta gradici CMMA 
y NCTVI pa e iniciativa aki y mi ta spera cu poco poco hunto, 
nos tur para mas fuerte pa por bringa trafficacion di hende”, 
Prome Minister Evelyn Wever-Croes a duna di conoce. 

Prome Minister Evelyn Wever - Croes: 


ALCALDE DI ISLA ROATAN A BISHITA ARUBA 
PA MIRA CON E INCINERATOR TA FUNCIONA 


Aruba a ricibi hopi elogio! 


i — L B 

Aruba a ricibi bishita di Alcalde di Roatan un isla cu ta pertenece 
na Honduras, sr. Ronnie McNab y su delegacion. Motibo di 
e bishita tabata pa mira con diferente proceso ta tuma luga 
na Aruba, entre otro e uzo di incinerator pa mihor maneho di 
desperdicio, den cuadro di e similaridadnan cu e islanan tin. sr. 
McNab a indica cu ta admira con organisa y desaroya Aruba 
ta, cual ta e deseo cu tin pa Roatan tambe. Prome Minister 
Evelyn Wever - Croes a expresa cu e encuentro tabata hopi 
ameno. 


Prome Minister Wever - Croes a splica cu e team cu a bishita 
Aruba a elogia Aruba pa con desaroya Aruba ta, pero tambe 
pa e forma con ta atendiendo cu desperdicio y e uzo di e 
incinerator. 

Roatan ta un isla cu ta pertenece na Honduras y e ta depende 
principalmente di turismo. Compara cu Aruba cu ta ricibi mas 
tanto turista ‘stay over’, Roatan ta ricibi mas tanto turismo 
crusero. Un otro similaridad ta, cu e isla tin mas o menos 100 
mil persona ta biba. 

Conisderando e similaridadnan aki, a intercambia diferente 
idea di loke ta traha bon cerca nan cu lo por funciona na Aruba 
y vice versa. A palabra cu den futuro lo sigui intercambia 
ideanan. 


DIRECTOR DI DOW - MARLON CROES 

Sr. Marlon Croes a splica cu na Honduras nan ta explorando 
otro forma mas innovativo pa deshaci di sushi diario cu nan 
ta produci. Den cuadro di esaki, nan a bin den contacto cu un 
compania internacional cu ta deliver incinerator na Inglatera 
y nan a wordo recomenda pa wak esun na Aruba como cu 
e ta den operacion. Sr. Croes a duna di conoce cu e team a 
keda hopi satisfecho cu con e incinerator ta funciona y con ta 
kima e sushi den forma responsabel pa salubridad publico, 
teniendo medio ambiente na cuenta. A base di e informacion 
cu nan a haya di e team di DOW cu ta opera e incinerator, e 
profesionalnan a expresa cu nan lo cumpra 2 of 3 incinerator 


pa instala na Honduras riba e isla di Roatan. Cu e meta pa 
reduci e cantidad di sushi cu tin, y pa cera nan landfill (termino 
largo). Ademas, nan a menciona cu nan ta wak Aruba mane un 
role model pa loke ta ordenacion, personanan gentil, isla limpi, 
bon manteni y nan tambe tin e deseo pa yega unda Aruba ta, 
sr. Croes a bisa. 


ALCALDE DI ROATAN RONNIE MCNAB 

Sr. Ronnie McNab a gradici Prome Minsiter Wever - Croes pa 
a ricibie y su delegacion. Nan ta hopi contento di por a ricibi 
e oportunidad pa trata temanan cu ta concerni ambos isla. E 
deseo ta pa mira Roatan bay dilanti y a traves di e bishita 
aki por a haya un bista di con e por wordo haci entre otro 
riba tereno di uzo di e incinerator pa atende cu maneho di 
desperdicio. ‘Nos ta aspira pa tin un desaroyo igual cu Aruba 
na nos isla un dia, y pues kico ta mas mihor cu papia cu esnan 
encarga cu esaki, sr. McNab a expresa. 


Prome Minister Wever - Croes a termina bisando cu sr. McNab 
y henter e delegacion a keda impacta cu Aruba y e desaroyo 
cu nan a mira, cual ta hacibo orguyoso. 

Minister Maduro ta informa riba 'Plan di Impuesto 2023": 


ATIA TA CRITICA Y TA LUBIDA E BENEFICIO 
CU E "PLAN DI IMPUESTO 2023" TA TRECE 
SPECIALMENTE PA ESNAN MAS VULNERABEL 
DEN COMUNIDAD 


ATIA tambe por yuda trece alivio den comunidad 


Minister di Finansa a tuma nota di e critica cu ATIA a lansa 
riba e 'Plan di Impuesto 2023' den cual ta purba bagatalisa 
e beneficio cu e cambionan fiscal aki ta trece cun'e. Aunke ta 
e libertad di ATIA pa duna su opinion, toch ta hopi lamentabel 
cu ATIA ta djies lansa critica y no ta ni sikiera para keto pa 
observa kico e cambionan aki ta bay significa pa esnan mas 
vulnerabel den comunidad manera, por ehempel, esnan cu 
salario mas abou y e pensionadonan. Kizas pa ATIA e no ta 
importante, pero pa Gobierno si e ta importante pa esnan mas 
vulnerabel den comunidad haya un alivio pa e situacion di 
inflacion creciente cu mundo y Aruba ta aden. Den e bida aki, 
bo no por tin e mundo pa bo so y pesey ATIA tambe por yuda 
trece alivio den comunidad. 


PAKETE DI COMPENSACION TIN ALIVIO ADEN PA ESNAN 
CU MAS MESTER DI DJ'E 

E 'Plan di Impuesto 2029' ta contene un pakete di compensacion 
individual ta baha e tarifa di tur categoria di impuesto di entrada 
cu 2%, ta subi e suma liber di impuesto (belastingvrije voet) di 
28168 pa 30000 florin, ta separa combransa di impuesto riba 
entrada di pensioen di behes di SVB, ta subi reparatietoeslag 
di pensionado di SVB cu 45 florin pa nan por haya 170 florin 
pa luna. E cambionan aki ta trece beneficio y alivio na esnan 
mas vulnerabel den comunidad. E subida di belastingvrije voet 
ta trece cun'e cu un total di 36161 persona no mester paga 
impuesto riba nan entrada. Ta trata aki di un alivio cu esnan 
cu ta gana menos di 2500 florin ta haya. Door di baha e tarifa 
di impuesto den tur categoria cu 2%, esaki tambe ta trece 
alivio. E pakete individual ta costa caha di Gobierno un total di 
28,6 miyon florin. E alivio di baha e peso fiscal riba entrada ta 
costa Gobierno 14 miyon florin. E alivio pa nos grandinan den 


comunidad door di separa e cobransa di impuesto riba pensioen 
di biehes di SVb ta costa Gobierno 1,6 miyon florin. Brinda 
alivio pa pensionado di SVb hisando pago di reparatietoeslag 
na 170 florin pa luna, ta costa Gobierno 13 miyon florin. Pues 
ta un alivio di casi 30 miyon cu ta wordo duna via e 'Plan di 
Impuesto 2023' di cual casi 15 miyon ta bay pa duna alivio 
na nos grandinan den comunidad. Ta con ATIA por bagatalisa 
y critica e alivio aki pa nos grandinan cu a traha fundeshi pa 
Aruba? 

Continuacion ‘PLAN DI IMPUESTO 2025)... 


MAS ENTRADA TA PAGA MAS IMPUESTO 

ATIA a lansa critica tambe riba e sistema fiscal di cobransa 
di impuesto riba entrada lubidando cu den e sistema fiscal di 
nos Pais, esnan cu tin mas entrada ta paga mas na impuesto. 
Di e manera aki e schoudernan mas hancho ta wanta e peso 
pa esnan cu ta mas zwak para den comunidad. E pakete di 
compensacion individual ta brinda un alivio na tur esnan cu 
ta cobra un salario bou di 10000 mil florin pa luna. Esnan cu 
un schouder mas hancho cu ta conta cu un salario mas halto 
cu 10000 pa luna ta aporta pa asina por brinda e alivio aki pa 
e schoudernan mas zwak den comunidad. Kizas pa ATIA e 
no ta un punto di preocupacion, pero pa Gobierno si e ta un 
responsabilidad pa esnan mas vulnerabel ricibi mas tanto un 
alivio ora di haci cambionan fiscal. 


ATIA TAMBE POR YUDA TRECE ALIVIO 

Aruba mester di nos tur pa recupera. Gobierno di su parti ta 
introduci cambionan fiscal den e 'Plan di Impuesto 2023' cu 
ta contene pakete di compensacion individual y pa negoshi 
conforme e realidad financiero di Aruba. ATIA como un 
organisacion cu ta forma parti di comunidad, tambe por yuda 
trece alivio pa esnan mas vulnerabel den comunidad door di, 
por ehempel, apoya y bay di acuerdo cu subida di salario minimo 
na bienestar di un grupo grandi di trahador den comunidad. No 
mester perde foi bista cu ta e mesun trahador ey ta yuda carga 
e negoshi di tur miembro di ATIA. Den e dianan nos dilanti 
nos lo mira si ATIA tambe lo uni su mes na e esfuersonan 
di Gobierno pa brinda alivio na comunidad of lo simplemente 
para na banda pa critica. 


GOBIERNO A TRAHA GASTO PA 
YUDA ATIA TAMBE 

E "Plan di Impuesto 20253’ ta dirgi 
riba e mehoracion di Aruba su 
finansa publico y pesey ta conta 
tambe cu un subida di tarifa di 
BBO na 7%. E entrada extra aki ta 
necesario pa por cubri e gastonan 
extra cu Gobierno a haci pa por 
a brinda, entre otro, yudansa pa 
surpasa COVID-19. Por ehempel, 
di e 916 miyon florin cu Gobierno a 
presta for di Hulanda, un gran parti 
a bay pa yuda comercio tene nan y 
empleado na trabou door di cubri 
un maximo di 60% di nan salario. 
Ta gasto cu Gobierno a haci pa 
yuda ATIA su miembronan tambe 
keda activo den economia di Aruba. 
Pesey door di simplemente lansa e 
critica bisando cu Gobierno tin di 
baha gasto pa por duna mas alivio, 
ATIA ta malinforma comunidad. 
Gobierno a baha su gastonan cual 
a resulta den un bahada grandi 
den deficit den e ultimo 3 aña 
nan. Recientemente IMF tambe 
a indica cu Aruba su gastonan ta 
bou di e nivel regional. Sinembargo 
Aruba tin un realidad financiero cu 
despues di COVID 19 a bira pio y 
cu no ta permiti pa Gobierno por 
brinda un alivio mas grandi na e 
momentonan aki. 


UN SISTEMA SIMPEL Y HUSTO 

A. 
Ta baha tur categoria di impuesto riba entrada cu 2% 4 


PLAN DI IMPUESTO [24] 

PAKETE DI COMPENSACION: 
INDIVIDUAL 


Ta subi e suma liber di impuesto (“Belastingvrije voet") 
na 30.000 florin pa aña. 


PLAN DI IMPUESTO FXX) 


UN SISTEMA SIMPEL Y HUSTO 


PAKETE DI COMPENSACION: 
INDIVIDUAL 


y |A Ta baha tur categoria di impuesto riba entrada cu 2% 

B. 

4 Ta subi e suma liber di impuesto (“Belastingvrije voet”) 
na 30.000 florin pa aña. 
(El 


+ | Ta separa cobransa di impuesto riba entrada di 
pensioen di behes di SVb. 


D. 
Ta subi reparatietoeslag pa tur pensionado di SVB cu 
45 florin pa luna. 


E. 
Lo NO cobra impuesto di entrada riba tur tips 

Minister Xiomara Maduro: 


ARUBA TA CUMPLI 35 ANA COMO MIEMBRO 


ASOCIA DI UNESCO 
Aruba ta anfitrion di Reunion Anual di MOWLAC 


Minister Xiomara Maduro a informa recientemente 
durante un Conferencia di Prensa cu Pais Aruba 
a conmemora 35 afia cu Aruba a bira miembro 
asocia di United Nations Educational, Scientific 
and Cultural Organization, UNESCO. 


UNESCO 

UNESCO ta e organisacion di Nacionnan Uni 
cu ta traha riba tereno di educacion, ciencia, 
cultura, comunicacion y informacion. E meta 
final UNESCO ta pa crea un cultura di pas 
den mundo y sociedadnan den cua educacion, 
ciencia, cultura y comunicacion y informacion cu 
e ta pilarnan central. UNESCO su netwerk local 
y internacional ta habri pa dialogo, intercambio 
di idea, compartimento di conocimiento basa riba 
investigacion. 


Comision Nacional pa UNESCO y Secretariado 
Pa alinea e trabounan di UNESCO pa PaisAruba a 
institui un Comision Nacional pa UNESCO (NUC) 
cu ta wordo presidi pa e mandatario y tin como 
vice-presidente sra.Annemarie Proveyer-Groot 
y como miembronan ta fungi sr.Peter Scholing, 
sra. Regine Croes y sr. Siegfried Dumfries. Pa 
prome biaha Aruba tin un Secretariado formalisa 
cu un specialista pa cada un di areanan di trabou 
di UNESCO. E Secretariado ta consisti di sra. 
Marushka Tromp, cu ta e Secretaris General di 
NUC, como specialista riba e tereno di Educacion, 
ta sra. Nora Eleonora, como specialista riba e 
tereno di Cultura sra. Ruby Eckmeyer, como specialista riba 
e tereno di Ciencia Sr. Marck Oduber y documentalista di e 
Secretariado ta sra. Suhail Zaandam. 


Scolnan asocia na UNESCO 

Recientemente na Aruba cuatro scol a bira miembro di e network 
di ‘Associated Schools Network’ di UNESCO. E beneficio di 
e scolnan cu ta miembro ta cu nan ta wordo inclui den tur 
actividad di e network internacional di UNESCO. UNESCO 
lo comparti informacion cu e maestronan, e muchanan por 
participa na actividadnan online y lo por crea denter di e topico 
un actividad na Aruba mes. Tambe Pais Aruba ta den proceso 
pa prepara un intercambio cu scolnan cu ta miembro hunto cu 
Corsou y Hulanda. 

Aruba anfitrion di Reunion Anual di Mowlac 

Minister Xiomara a comparti e bon noticia cu e Comite Regional 
di UNESCO di e programa ‘Memory of the World’ - MOWLAC, 
a aserca Pais Aruba pa ta anfitrion di e 22 reunion anual cu 
pa prome biaha ta wordo tene na Aruba na luna di november. 

National Commission 


E dignatario a subraya cu e ta masha orguyoso di esaki ya cu 
MOWLAC a scohe Aruba pa motibo cu Pais Aruba ta e pionero 
riba tereno di digitalisacion y presentacion di su herencia 
documental. Pa e mesun motibo aki Aruba a hafia asiento den 
e Comite pa e proximo 4 afia. E tema di herencia documental 
ta esencial pa discusionan riba escohencianan pa futuro. 
Minister di Cultura a informa cu profesionalmam di Biblioteca 
Nacional Aruba, Archivo Nacional Aruba hunto cu UNESCO ta 
trahando hunto pa organisa e reunion anual. 


Gradicimento 

Minister Xiomara ta gradici cada un miembro di NUC, sra. 
Annemarie Proveyer-Groot, sr. Peter Scholing, sra. Regine 
Croes y sr. Siegfried Dumfries pa nan trabounan eherce.Tambe 
e mandatario ta gradici cada un miembro di e Secretariado, 
sra. Marushka Tromp, sra. Nora Eleonora. sr. Marck Oduber, 
sra. Ruby Eckmeyer y sra. Suhail Zaandam pa nan dedicacion 
y bon trabou. Alabes Minister di Cultura ta yama danki na 
tur partnernan den nos comunidad cu a participa, sostene y 
implementa e trabounan conforme UNESCO internacional. 

Awe mainta minister di Turismo & Salud Publico, Sr. Dangui 
Oduber, a reuni cu e consul general Americano sra. Margaret 
Bond. Durante e reunion aki a atende varios topico di interes 
mutuo cual lo fortalece e enlace entre Aruba y Merca. 


Un di e topiconan cu a wordo trata ta esun di “pre — clearance” 
na aeropuerto, mirando cu Gobierno di Aruba ta negociando 
un tratado nobo cu Gobierno di Merca na e momentonan aki. 
E “pre — clearance” ta algo sumamente necesario y algo cu a 
yuda Aruba grandemente den e desaroyo di nos turismo cu 
e mercado mericano. Minister Oduber a expresa e intencion 
pa mantene e “pre — clearance” manera cu e ta, mirando e 
beneficionan cu esaki tin pa nos turismo. Tur esaki lo wordo 
haci cu ayudo di e consul general. 


Otro tropico cu a wordo discuti ta e contacto estrecho cu Aruba 
tin cu Merca, incluyendo e contacto cu tur e companianan di 


κ... 

DN 
aviacion na Merca. Minister Oduber tambe a discuti e topico di 
“Seamless Travel”, cual ta un proyecto cu lo bay yuda e fluho di 
pasaheronan cu tin na Aruba y tambe lo mehora e experiencia 
di e pasaheronan mericano. 


Consequentemente, e proyecto di Aeropuerto Internacional 
Reina Beatrix conoci como “Gateway 2030”, tambe a wordo 
discuti. E proyecto aki lo bay yuda enormemente cu e fluho 
di pasaheronan y tambe expande e capacidad di Aruba su 
aeropuerto. 


Minister Oduber ta conclui mencionando cu “esaki tabata un 
reunion hopi fructifero caminda cu sra. Bond a expresa con 
contento e ta cu e cooperacion entre Aruba y Merca”. E consul 
general tambe a ofrece Gobierno di Aruba ayudo pa cualkier 
strategia of vision cu por tin pa futuro. 

Minister Dangui Oduber: 
NORWEGIAN PRIMA TA YEGA ARUBA PA 
PROME BIAHA DIASABRA MAINTA 

Minister di Turismo & Salud Publico, Sr. Dangui Oduber, ta 
anuncia e yegada di Norwegian Prima pa prome biaha na 
Aruba. E yegada di e crucero aki ta extremadamente anticipa 
y e ta un logro cu Aruba Ports Authority N.V. tin hopi tempo 
ta traha pa haci realidad. E lo keda mara den nos waf te den 
oranan laat di atardi, ora cu e lanta anker pa sigui den direccion 
di su siguiente “port of call” riba su itinerario. Marc Figaroa, 
director di Aruba Ports Auhtority N.V., a indica orguyosamente 
cu “despues di hopi luna di preparacion, nos ta asina leu porfin”, 
APA conhuntamente cu ATA y ministerio di Turismo ta trahando 
duro pa sigui atrae crucero nobo pa nos waf, den un esfuerso 
pa desaroya e industria y pa incentiva nos economia.” 


Durante e aña aki tin diferente crucero nobo cu a hasi nan 
inauguracion na e waf di Aruba, y esaki sigur ta algo cu nos 
lo sigui traha riba dje continuamente pa cu e crecemento di 
nos economia y turismo. Un di e logro nan di mas prominente, 
segun Sr. Oduber, ta e yegada di un di e cruceronan mas grandi 
di mundo. Allure of the Seas, di Royal Caribbean International 
a yega Aruba na luna di mei ultimo. 

Durante e siguiente simannan lo tin mas crucero yegando 


Aruba pa prome biaha, y e vision y strategia ta pa sigui 
fortalece e laso nan aki pa asina haña mas pa e aña benidero. 
E proyeccionan pa turismo crucero ta mustra hopi prometedor 
y ta indica cu lo por recupera y posiblemente surpasa e nivel 
di nos turismo crucero den comparacion cu aña 2019. Turismo 
ta keda un driver importante di nos recuperacion economico 
y Minister di Turismo y Salud Publico lo keda traha duro pa 
fortifica esaki. 


E turista crucero ta hunga un rol importante den e recuperacion 
y progreso di Aruba su economia, y pesey Gobierno di Arubata 
ta traha continuamente pa sigui desaroya e mercado aki. 
Minister Oduber ta sumamente contento cu e logro aki y ta 
gradici APA y ATA conhuntamente pa tur trabou duro pa hasi e 
oportunidadnan aki un realidad. 

CENTRAAL BUREAU STATISTIEK CU ENCUESTA 
"CHILD & YOUTH SURVEY 2022" 


JUURZA 
nove ORJ 
OELSTELLINGEN SO 


19 itom 


Centraal Bureau Statistiek (CBS) recientemente a cuminsa cu 
un encuesta "Child & Youth Survey 2022" cu e proposito pa 
haya un mihor bista di diferente tema di importancia pa mucha 
y hoben na Aruba. Asina minister di Asuntonan Economico, 
Comunicacion y Desaroyo Sostenibel, mr. Geoffrey Wever, 
encarga cu e coleccion y produccion di estadistica, ta informa. 


E encuesta lo brinda claridad riba temanan manera 
actividadnan di hobennan den nan tempo liber, participacion 
na scol, participacion riba mercado laboral, bista riba nan 
futuro, relacion cu mayornan, uzo di celular, medionan social 
y gaming y posibel problema relata na esakinan, humamento/ 
vaping, uzo di alcohol y droga y salud mental. 


Minister Wever ta di opinion cu e encuesta lo yuda e mundo 
academico y studiantenan den na investigacionnan. Ademas 
lo brinda informacion valioso pa asina informa comunidad en 

o 
general, muchanan y hobennan. 

E estadisticanan cu sali for di e encuesta lo bai pa ministernan 
manera entre otro, minister di Husticia y Asuntonan Social, sr. 
Rocco Tjong, minister di Turismo y Salud, sr. Dangui Oduber 
y minister di Ensefiansa y Deporte, sr. Endy Croes pa usa 
den nan maneho relaciona cu mucha y hobennan na Aruba. 
E informacion cu sali for di e encuesta lo aporta tambe na 
e trabounan cu ta ser haci pa logra e metanan di desaroyo 
sostenibel SDGs cu ta regarda mucha y hoben. 


Informacion di e situacion di mucha y hoben na Aruba ta 
relevante pa desaroya y monitorea maneho. “Ora cu e Sistema 
Nacional di Estadistica (NSS) ta implementa, estadisticanan 
relevante manera esaki tambe lo forma parti di e estadisticanan 
cu e NSS lo produci", Minister Wever ta indica. 

Minister Geoffrey Wever: 


UZO DI CONSEHO DI SER TA IMPORTANTE 


Durante e celebracion di 35 afia di existencia di Sociaal- 
Economische Raad (SER), Minister di Asuntonan Economico, 
Comunicacion y Desaroyo Sostenibel, Geoffrey Wever a 


enfatisa uzo di consehonan di SER pa prepara, formula y 
determina su maneho. 


Consehonan di SER ta wordo traha a base di dialogo entre 
partnernan social y expertonan independiente. Diferente 
experticio, experiencia y manera di wak desaroyonan den nos 


PA MI MANEHO 
=p 


comunidad ta haci cu consehonan di SER ta instrumentonan 
importante ora di prepara, formula y determina maneho. 
P'esey ta importante pa accentua e uzo di consehonan di SER 
door di Ministerio di Asuntonan Economico, Comunicacion y 
Desaroyo Sostenibel. 


Different ehempel por wordo duna cover di uzo di consehonan 
di SER. Conseho di SER over di seguridad di alimento di 
2020 a duna informacion valioso over di retonan manera 
falta di acceso na financiamento den e sector economico aki. 
E pandemia a mustra cu como pais nos mesun negoshinan 
por produci berdura y fruta pa mercado. E conseho di SER a 
contribui na formula un maneho pa hasi financiamento posibel 
door di crea un “Agrifund”. E “Agrifund” cu ta den e proceso 
di wordo desaroya lo ta un instrumento di maneho pa stimula 
actividad economico den e sector di agricultura. 


Pa combati e impacto negativo di e economia informal, 
conseho di SER over economia informal di 2021 ta forma parti 
di prepara y formula maneho pa combati esaki. 


Uzo ta consehonan di SER ta forma parti di proceso di traha 
maneho pa desaroyo di nos isla. Consehonan di SER ta 
instrumentonan esencial y cu balor agrega pa prepara, formula 
y determina mi maneho segun minister Geoffrey Wever. 

Minister Geoffrey Wever: 


SOCIAAL- ECONOMISCHE RAAD TA 


IMPORTANTE PA ARUBA 

Durante e celebracion di 35 aña di existencia di Sociaal- 
Economische Raad (SER), Minister di Asuntonan Economico, 
Comunicacion y Desaroyo Sostenibel, Geoffrey Wever a 


elabora riba con gobierno di Aruba ta wak e rol di SER den 
futuro. 


Celebracion di 35 aña di existencia di Sociaal- Economische 
Raad ta un momento historico den trayectoria di nos isla como 
pais autonomo den reino hulandes. SER como un organo 
consultativo ta un instrumento valioso den e proceso di maneho 
di Pais Aruba. 


Gobierno di Aruba ta haya esencial cu Parlamento di Aruba, 
cu ta representa nos pueblo tin mas instrumento pa fortifica 
su trabao. Pa e motibo aki conseho di minister a ratifica su 
decision pa ampliacion di conseho door di SER, no solamente 
na gobierno, pero tambe na Parlamento di Aruba. E ampliacion 
aki lo forma e brug entre e Parlamento di Aruba y Gobierno 
den e proceso di di maneho. 


Cambio di ley ta necesario pa asina Parlamento di Aruba 
por pidi SER conseho y rapportnan cu sigur lo contribui na 
e ehercemento di e organo mas halto di Pais Aruba. Cu 
ampliacion di conseho di SER na Parlamento di Aruba tambe, 
representantenan di nos pueblo tin un instrumento mas den e 
proceso di maneho cu segun minister Geoffrey Wever lo sigui 
fortifica nos institutonan pa garantisa nos democracia y stimula 
desaroyo di nos isla. 


“Mi ta kere cu den nos democracia ta importante cu 
parlamentarionan tin instrumentonan pa hasi un bon trabao y 
controla gobierno y cu SER lo por contribui den esaki”, segun 
minister Geoffrey Wever. 


Den nomber di Gobierno di Aruba, minister Geoffrey Wever ta 
felicita SER cu su 35 aña di existencia, 35 aña di contribucion 
na desaroyo di nos isla. Pabien! 

Durante e conferencia di diahuebs, e delegacionnan di Italia, 
Sur-Africa, Australia y diferente teamnan di Interpol a elabora 
riba strategianan pa combati corrupcion. Na januari di e afia 
aki Interpol a introduci un “financial crime and anti-corruption 
centre" cu ta dedica solamente pa asisti paisnan cu ta miembro 
riba e tematica aki. 


Presentacionnan a wordo duna door di, Director General di 
“Criminal Police Italy”, Presidente di “Financial Action Task 
Force”, sr. Raja Kumar, Director di “Financial Intelligence Centre 
of South Africa” sra. Xolisile Khanyile, sr. Che Sidanius “Chair 
of Europe Chapter Global Coalition to fight Financial Crime” 
y sr. Rory Corcoran kende ta e “acting director INTERPOL 
Financial Crime and Anti-Corruption Centre". 


Tur experto ta di acuerdo cu e meta final di tur actividad 
criminal ta pa haya beneficio financiero. Pa e motibo aki ta 
enfoca riba e importancia pa por emplea expertonan financiero 
den departamentonan Hudicial pa motibo cu e ta un crimen cu 
ta dificil pa investiga. Tambe, Interpol lo bay introduci un “asset 
recovery network” 

pa di e forma aki stimula cooperacion entre paisnan caminda 
ta bay haci informacion mas disponibel y na mes momento lo 


A mn É dir SA 
yuda instancianan hudicial pa por kita propiedadnan y placa di 
criminalnan cu a haya esaki a traves di actividadnan criminal. 


Un di e motibonan pa esaki ta debi cu globalmente, solamente 
1% di locual criminalnan ta produci cu nan actividadnan 
criminal, ta wordo confisca. Adicionalmente, ta señala cu mas 
y mas nan ta uza metodonan tecnologico avansa pa haci esaki. 
Esaki ta mustra e importancia pa inverti tambe den tecnologia 
pa e departamentonan hudicial. 


Tin diferente plataformanan caminda e “Financial Investigative 
Units” ta bini hunto y comparti informacion. Desaroyonan ta 
mustra cu mester incorpora e organisacionnan aki mas den 
departamentonan hudicial y percura cu nos por haci mas cu 
e informacion cu ta disponibel. Mas cooperacion entre sector 
priva y departamentonan hudicial ta hopi importante pa logra 
esaki. 


Diabierna, e delegacion di Aruba lo reuni bilateral cu INTERPOL 
su centro di Financial Crime y Anti-Corrupcion pa explora tur 
forma di cooperacion cu ta posibel, manera esun operacional, 
analitico y “capacity building”. 

MINISTER PLENIPOTENCIARIO ADY THIJSEN A 
YEGA HULANDA 


Mr. Juan (Ady) Thijsen a yega Hulanda despues di a keda 
huramenta door di Gobernador Alfonso Boekhoudt como 
Minister Plenipotenciario di Aruba na Hulanda. 

Prome cu esaki sr. Thijsen tabata actua como Minister 
Plenipotenciario Suplente, despues cu sr. Guilffred Besaril a 
tuma e decision di regresa cu su famia Aruba y asina retira 
como representante di Aruba na Hulanda. 


Sr. Ady Thijsen awor lo desplega su trabao como Minister 
Plenipotenciario, mientrastanto cu na e mesun momento 
e ta Representante di Aruba na Union Europeo. Segun 
declaracion di sr. Thijsen e combinacion di funcion aki lo ta 
hopi beneficioso pa Aruba. ‘Mi ta convenci cu e dos funcion aki 
ta complementa otro. Bruselas ta hopi importante pa mantene 
un network di contactonan valioso pa Aruba, mescos cu ta e 
caso cu e contactonan den e seno politica di Hulanda’, segun 

Ministerio di Transporte, Integridad, 
Naturalesa y Asuntonan di Adulto Mayor 


DESPUES DI TEMPESTAD, 
LAMA TA BIRA CALMO ATROBE. 
ESAKI TA OPORTUNIDAD PA NABEGA Y RECUPERA. 
CU BISTA RIBA E HORIZONTE INSIGUR, 

PERO CONSCIENTE CU NOS LO SURPASA ATROBE, 
TUR RETO NOS DILANTI COMO UN SOCIEDAD UNI. 
MANTENE CALMO Y UZA TUR MAL TEMPO 
COMO UN OPORTUNIDAD PA SINA Y INNOVA 
Y CONBIRTI E CRISIS CU NOS A PASA ADEN, 
DEN SPERANSA Y POSIBILIDAD NOBO PA NOS TUR. 

